Ko sanya tabaran likita na bata ma ido? - BBC Hausa
http://www.bbc.com/hausa/vert_fut/2015/08/150825_vert_fut_does_wearing_glasses_weaken_your_eyesight
A takaice a nan mutane da dama sun yarda cewa amfani da gilashin likita(medikal) ba ya sa idon mutum ya gyaru yadda zai daina amfani da shi sai dai ya zama ma ba abin da mutum zai iya sai da shi a can gaba. Claudy Hammond ta bincika mana wannan lamari.
Akwai dalilai da dsama da suka sa mutane ba sa son sanya tabaransu na likita. Wadansu saboda suna ganin ba ya musu kyau, za a iya yi musu dariya idan suka sanya shi, wasu kuma sun fi jin dadi idan ba su sa shi ba.
Wani bincike da aka gudanar a Najeriya a shekara ta 2013 ya nuna cewa dalibai kashi 64 cikin dari sun yi amanna sanya tabaran likita na iya bata idanuwa. A jihar Karnataka ta Indiya kuwa daliban kashi 30 cikin dari ne suke ganin amfani da gilashin na bata ido, yayin da a Pakistan kuwa kashi 69 namutane ne suka yarda da hakan.